Udrensning med Plenvu

For at vi kan undersøge tarmen indvendigt, er det nødvendigt at den er tom. Du skal derfor spise på en bestemt måde i dagene op til undersøgelsen, samt udrense tarmen med udrensningsmidlet Plenvu. Det er vigtigt du følger vejledningen herunder og ikke medicinvejledningen i pakken.

3 dage før undersøgelsen:
Spis ikke fiberholdig kost, mælkeprodukter og kerner, fx fuldkornsbrød, frugt med kerner, birkes og fibertilskud som Sylliflor og HUSK produkter.

Dagen før undersøgelsen:
Kun flydende kost.
Drik rigeligt – det vil sige 2-3 L. Drik gerne vand, saft, sodavand, juice uden frugtkød, kaffe uden mælk, te, klar, siet suppe og bouillon.
Kl 16.00:  Tag Plenvu
Opløs dosis nr. 1 (1 brev pulver) i ½ L vand. Rør i 2-3 min. Drik blandingen i løbet af ½-1 time. Drik herefter yderligere ½-1 L vand. (blandingen skal være uklar/hvid)
Kl 22:  Tag Plenvu
Opløs dosis nr. 2 (2 breve pulver) i ½ L vand. Rør i 2-3 min. Drik blandingen i løbet af ½-1 time. Drik herefter yderligere ½-1 L vand. (blandingen skal være uklar/hvid)

På undersøgelsesdagen:
Du må indtage flydende kost indtil 2 timer før undersøgelsen (vand, saft, æblejuice, kaffe uden mælk og te)
2 timer før undersøgelsen skal du være helt fastende også med væske.

Vær opmærksom hvis du tager medicin
· Fortsæt med din vanlige medicin under udrensning og undersøgelse. Er du i tvivl kan du kontakte klinikken.
· Har du sukkersyge, som behandles med tabletter, skal du vente med at tage medicin til efter undersøgelsen.
· Har du sukkersyge, som behandles med insulin skal du aftale med din egen læge, hvordan du skal tage insulinen i dagen op til og på undersøgelsesdagen.
· Du må gerne tage medicin til forebyggelse af blodprop fx Magnyl, Clopodogrel og Xarelto, da de ikke øger risiko for blødning ved undersøgelsen.
· Tager du Marevan eller Marcomar – bedes du gøre os opmærksom på dette, da du evt. skal holde pause eller justeres i dosis. Inr må ikke være over 3 på undersøgelsesdagen.

Det er normalt, at der i forbindelse med udrensning kan forekomme forbigående kvalme, mavekneb og utilpashed. Mange oplever desuden irritation og ømhed ved tarmåbningen, dette kan evt. afhjælpes ved at smøre med en god, fed creme.

